Държавен вестник, бр. 104, 2020 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  104
подт. 4 от дневния ред е приет „Проектът 
на Наредбата за изменение и допълнение на 
Наредба № 10 от 2009 г. за условията и реда 
за заплащане на лекарствени продукти по 
чл. 262, ал. 6, т. 1 и 2 от Закона за лекар­
ствените продукти в хуманната медицина, 
на медицински изделия и на диетични храни 
за специални медицински цели, както и на 
лекарствени продукти за здравни дейности 
по чл. 82, ал. 2, т. 3 от Закона за здравето.
С писмо изх. № 31-07-6/18.02.2019 г., подпи­
сано от главния секретар на Министерството 
на здравеопазването, до главния редактор на 
„Държавен вестник“ е изпратена за обнарод­
ване Наредба за изменение и допълнение на 
Наредба № 10 от 2009 г. за условията и реда 
за заплащане на лекарствени продукти по 
чл. 262, ал. 6, т. 1 и 2 от Закона за лекар­
ствените продукти в хуманната медицина, 
на медицински изделия и на диетични храни 
за специални медицински цели, както и на 
лекарствени продукти за здравни дейности 
по чл. 82, ал. 2, т. 3 от Закона за здравето. 
Към писмото е приложено заверено копие 
от Наредбата, което е подписано от Кирил 
Ананиев, министър на здравеопазването.
Във връзка с така установената фактическа 
обстановка за установено от правна страна 
съдът приема следното:
Основателно е възражението за липсата на 
предметна компетентност на министъра на 
здравеопазването за приемането на оспоре­
ната разпоредба. Приложението є ще доведе 
до регулиране на обществени отношения, 
които не са в предметната компетентност на 
министъра. Тези обществени отношения са 
свързани с размера на заплащането от НЗОК 
на търговците на дребно на лекарствени про­
дукти, сключили договори с НЗОК, на лекар­
ствените продукти, включени в Позитивния 
лекарствен списък, чието ниво на заплащане 
е 100 на сто.
Стойността на заплащане на лекарствените 
продукти, включени в ПЛС, вкл. и тази на 
лекарствените продукти с ниво на заплащане 
100 на сто, се определя по реда на Наредбата 
за условията, правилата и реда за регулиране 
и регистриране на цените на лекарствените 
продукти, приета с постановление на Минис­
терския съвет на Република България. Тази 
наредба е издадена по силата на законовата 
делегация на чл. 261а, ал. 5 от Закона за ле­
карствените продукти в хуманната медицина 
(ЗЛПХМ), която гласи следното:
„(5) Министерският съвет по предложение 
на министъра на здравеопазването определя 
с наредба условията и правилата за регули­
ране на цените на лекарствените продукти 
по ал. 1, за регулиране на пределните цени 
на отпусканите по лекарско предписание 
лекарствени продукти по ал. 2 при продаж­
бата им на дребно, както и условията и реда 
за регистриране на цените на лекарствените 
продукти, които се отпускат без лекарско 
предписание.“
Според разпоредбите в Наредбата за ус­
ловията, правилата и реда за регулиране и 
регистриране на цените на лекарствените 
продукти показателите, които участват при 
определяне на стойността на заплащане с 
публични средства на лекарствените продук­
ти, чието ниво на заплащане е 100 на сто, са 
нивото на заплащане и референтната стой­
ност, като в посочените случаи последната е 
цената на лекарствения продукт, включван в 
ПЛС, определена по реда на чл. 8 от Наред­
бата (чл. 55 във връзка с чл. 52, ал. 1 и чл. 8 
от Наредбата).
Позитивният лекарствен списък се изготвя 
от Националния съвет по цени и реимбур­
сиране на лекарствени продукти (чл. 262, 
ал. 1 от Закона за лекарствените продукти 
в хуманната медицина (ЗЛПХМ). Съветът е 
самостоятелно юридическо лице със статут на 
държавна комисия, колегиален орган, състоящ 
се от председател и шестима членове, от които 
трима са лекари или магистър-фармацевти, 
двама юристи и двама икономисти, всички 
със стаж по специалността не по-малко от 5 
години (чл. 258, ал. 1 и 3 ЗЛПХМ), и негова 
е компетентността да утвърждава и регулира 
цените на лекарствените продукти, включе­
ни в ПЛС и заплащани с публични средства 
(чл. 259, ал. 1, т. 1 и чл. 261а, ал. 1 ЗЛПХМ). 
Част от съдържанието на ПЛС е и цената на 
лекарствените продукти, заплащани с публич­
ни средства (чл. 262, ал. 2 ЗЛПХМ).
От посочената законова и подзаконова 
уредба следва, че стойността, на която лекар­
ствените продукти с ниво на заплащане 100 
на сто се изплащат от НЗОК на търговците 
на дребно с лекарствени продукти, сключили 
договор с НЗОК, се изчислява по ред, определен 
от Министерския съвет, и зависи от цените 
на тези лекарствени продукти, определени от 
Съвета. На министъра на здравеопазването не 
му е предоставена компетентност да определя 
тази стойност. В регулирането на тези отно­
шения министърът на здравеопазването може 
да участва само с предложения до Съвета по 
аргумент от чл. 262, ал. 8 ЗЛПХМ.
Не може да се сподели съображението на 
процесуалния представител на министъра на 
здравеопазването, че с разпоредбата в чл. 8, 
ал. 2 от Наредба № 10 от 2009 г. (оспорената 
разпоредба) не се въвеждат нови правила, 
а само се уточнява начинът на прилагане 
на чл. 5, ал. 4 от Наредбата за правилата 
и реда за регулиране и регистриране на 
цените на лекарствените продукти, според 
който за лекарствените продукти, включени 
в Позитивния лекарствен списък по чл. 262, 
ал. 6, т. 1 ЗЛПХМ с ниво на заплащане 100 
на сто, не се начислява надценка за търго­